**online konzultáció: 2021. november 10. szerda 17 óra (tovabbkepzes.unideb.hu felületen)**

szakvizsga időszak: 2022.03.21-04.22. között

**A SZAKVIZSGA DOLGOZAT**

**A szakdolgozat témaköre** a tételsor (21-30.) választott témakör feldolgozása az alábbiak szerint történik:

* Konzulens választás: 2021. november 10-től 2021. november 30-ig kérjük az alábbi

 oktatóink közül válasszon szakdolgozatához konzulenst:

Választható témavezetők: Prof. Dr. Vecsernyés Miklós, Prof. Dr. Bácskay Ildikó, Prof. Dr. Halmos Gábor, Prof. Dr. Tósaki Árpád, Dr. Tóth E. Béla, Dr. Fenyvesi Ferenc, Dr. Váradi Judit, Dr. Fehér Pálma, Dr. Horváth László, Dr. Lekli István, Dr. Sinka Dávid, Dr. Vasvári Gábor, , Dr. Fésüs Adina, Dr. Ujhelyi Zoltán, Dr. Nemes Dániel, Dr. Réti-Nagy Katalin

* kérjük vegye fel a kapcsolatot a választott témavezetővel a pontos téma cím egyeztetése végett, és kérem a választott konzulens nevét, valamint a szakdolgozat tervezett címét küldje el emailen a zagonyi.henrietta@pharm.unideb.hu címre 2021. december 01-ig!!
* 1 témavezetőnél max.3 szakgyógyszerészjelölt írhat dolgozatot, ezért kérem mihamarabb írják meg a választott oktató nevét.
* minden hallgatónak önálló dolgozat megírása és leadása szükséges.
* a cím, valamint a tartalomjegyzék elfogadása (15 napon belül a választott konzulensen keresztül) után kezdődhet a dolgozat megírása. A dolgozat témaköre a terápiamenedzsmentnek megfelelő témakörökre terjed ki, de azon belül a dolgozat konkrét témája, és címei egy, a témakörön belüli fókuszált kérdés megtárgyalására vonatkozzon.

Például:

*Terápia menedzsment főcsoport: Rheumatoid arthritis, osteoarthritis, osteoporosis, köszvény kezelési lehetőségei*

*A szakdolgozat témája: osteoprosis prevenció, kalciumpótlás, étrendi kalcium bevitel, lakossági felmérés*

*A szakdolgozat lehet*

*A: felmérés (kérdőív, szakmai nap, stb.) gyűjtött adatai alapján illetve ennek hiányában*

*B: szakirodalmi, konferencia előadások, stb. adatokon, a terápiás, a gyógyszerbiztonsági (hatósági tevékenység) és forgalmi adatokon alapuló összefoglaló (az elmúlt max. 10 év adatai és közleményei alapján, min. 50%-ban külföldi meghatározó publikációk, referenciák alapján)*

1. **Szakvizsga dolgozat címe és fő fejezetei**
2. (HA ÖNÁLLÓ KÉRDŐÍVES FELMÉRÉST, KUTATÁST VÉGZETT):

***Címe: Pl: Az étrendi kalcium mennyisége és kalciumpótlás szükségessége a 25-75 éves korosztály körében lakossági felmérés alapján***

***Tartalma:***

* + BEVEZETŐ, CÉLKITŰZÉSEK
	+ TERÁPIAMENEDZSMENT: a kiválasztott témán belül a terápiamenedzsment áttekintése a kalcium szerepéről, és a terápiás lehetőségekről stb.
	+ ÖNÁLLÓ KUTATÁS: Az **önálló felmérés** módszertanának, **kérdéseinek, eredményeinek** bemutatása és értékelése, majd a diszkusszió.
	+ GONDOZÁS és PREVENCIÓ: Külön kitérve a lakossági ellátás és **gondozás adta lehetőségek** megtárgyalásával.
	+ TERÁPIÁS KÖLTSÉGTEHER: Majd a végén a betegekre háruló **költségteher elemzés**, havi és éves bontásban.
	+ ÖSSZEFOGLALÓ

1. (HA IRODALMI ÖSSZEÁLLÍTÁS ALAPJÁN ÍRJA):

**Címe pl. “*A kalciumpótlás terápiás lehetőségeinek megítélése az osteoporosis megelőzésében az előnyök-kockázatok értékelése alapján****”*

**Tartalma:**

* BEVEZETŐ, CÉLKITŰZÉSEK
* TERÁPIAMENEDZSMENT: A tartalma egy terápiamenedzsment áttekintés a terápiás és preventív kalciumpótlás lehetőségeiről,
* KÉSZÍTMÉNYEK és MELLÉKHATÁSPROFIL a kalcium készítmények (karbonat, citrát, stb.) hatásosságának és mellékhatásprofiljának bemutatása,
* GYÓGYSZERBIZTONSÁGI KÉRDÉSEK: az identifikált és a potenciális kockázatok csökkentésének lehetőségei, a populációban és a speciális csoportokban, stb., az előnyök kockázatok értékelése a megjelent magyar és nemzetközi adatok alapján.
* GONDOZÁS és PREVENCIÓ: A klinikai gyakorlat, az alkalmazás és a prevenció kérdései a gondozás során,
* EGÉSZSÉGGAZDASÁG MEGFONTOLÁSOK: Egészséggazdasági megfontolások az adott termékcsoportra vonatkozóan, pl. a felhasználók köre (millió fő), a támogatás mértéke (%), típusa, a patikai forgalmi adatok az adott közösségben régióban, a várható eredmények (egészségnyereség) megítélése alapján. Itt célszerű a VK, és OTC termékeket (illetve azokból a kiemelt forgalmú termékeket) is feltűntetni
* ÖSSZEFOGLALÓ

**2. Szakvizsga dolgozat fő fejezeteinek ajánlott tartalmi részei**

**A dolgozat javasolt fejezetei és azokban kifejtendő témakörök:**

* + **Bevezetés,** témakör bemutatása (miért fontos, miért erről írunk) és dolgozat célkitűzései felsorolva pontosan megfogalmazva)
	+ **Terápiamenedzsment bemutatása**
		- Terápiamenedzsment témaköre
		- Az egyes betegségcsoportokon belül 1- max 2 kiválasztott betegség kezelése, gyógyszerelése (röviden!)
		- Terápia menedzsment áttekintése a kiválasztott kórképben, beteg gyógyszer terápiás és kiegészítő kezelési lehetőségei, tartama, ellenőrzési pontok, stb.
		- Standard terápia és az alternatív komponensek bemutatása (kiemelve a gyógyszerrel kapcsolatos hordozott kockázatok, interakciók kérdéseit)
		- Javasolt/ alkalmazott terápia az egyes kiválasztott kórképekben
	+ **Gyógyszerészi gondozás bemutatása**
		- Gyógyszerészi gondozás feladata az adott indikációs terület (betegcsoport) tekintetében
		- Betegek gyakorlati terápiás kérdései
		- Betegbiztonság kérdései, a szerzett kockázatok csökkentését célzó eszközök és lehetőségek
		- Betegségmegelőzés vs. egészségállapot megőrzés kérdései
	+ **A: Önálló kutatás vagy önállóan végzett felmérés**
		- Kérdőíves felmérés módszertanának (mikor, mivel, hogyan, mennyit) leírása és eredményeinek írott és táblázatos (ill. grafikonos) bemutatása
		- Betegségmegelőzés vagy a terápiás területhez kapcsolódó állapotfelmérés a választott betegségcsoportban, mint önálló kutatási téma.
		- Ezen belül – gyógyszerhasználati szokások, - adherencia, - betegségmegelőzés, vagy terápiás területhez kapcsolódó állapotfelmérés stb.,
* **VAGY –**
	+ **B: Kutatási terület irodalmi feldolgozása:**
		- Önálló irodalomkutatás módszertana, (kulcsszavak, keresési adatbázisok, időtartam, stb.) illetve,
		- az elmúlt 5-10 év klinikai és/vagy gyógyszerészi kérdései közül kiválasztott terápiás terület bemutatása, publikációk alapján, kiemelve a gyógyszerbiztonság, gyógyszerhasználati szokások, adherencia, betegségmegelőzés kérdéseit,
		- vagy a terápiás területen belül a betegek állapotot felmérő publikációk, elsősorban „review” cikkek alapján.(Nb: de nem a „copy-paste” lenne a cél.)
		- az alkalmazott módszertan illetve irodalmi kutatás bemutatása és az eredmények összefoglalása
		- a gyakorlati terápiás szempontok és következtetések összefoglalása
	+ **A klinikai / terápiás eredmények diszkussziója** (egy vagy több megközelítés is választható):
		1. Gyógyszerbiztonsági szempontok a hordozott és szerzett kockázatok, és kockázatcsökkentési eszközök bemutatása az adott témakörhöz kapcsolódóan
		2. Kommunikációs és gondozási szempontok lehetőségei és az alternatívák értékelése
	+ **Gazdasági/pénzügyi elemzés (egy vagy több szempont is választható)**
		- Gazdasági pénzügyi szempontok: beteg-költségelemzés, mennyibe kerül az alap- és a beteg által választott kiegészítő terápia, milyen alternatívák lehetségesek, milyenek a forgalmi adatok, milyen arányú a támogatás, stb.
		- Havi / éves gyógyszerfelírás költségeinek bemutatása, választható vagy alternatív kezelési lehetőségek
		- A beteg rendszeres és extra kiadásainak vizsgálata - Standard terápia és alternatíve komponensek költségei havi/éves összesítésben, pl. a VK támogatott terápia költségei, és a választható OTC és Étrend-kiegészítő egyéb komponensnek havi- éves költségei
		- A gyógyszertár által nyújtott szolgáltatások ráfordításai és lehetséges eredményei, éves forgalom az adott termékre vagy csoportra, jelentősége, szezonalitás, stb.
	+ **Összefoglalás**
		- A fentiek alapján a dolgozatban megtárgyalt kérdések rövid összefoglalása és értékelése a terápia, a gondozás, és beteg költségei figyelembevétele mellett.

**3. Formai javaslatok**

* + Kb. 20-25 oldal (Plusz címlap plusz ábrák, táblázatok, ahogy szükséges)
	+ Önálló kutatás vagy irodalomkutatás alapján önálló munka
	+ Tagolt, átlátható szerkezet, referenciák és háttéranyagok bemutatása mellett
	+ A végén egy összefoglalással
	+ Tartalomjegyzék, mellékletek, ill. referencia lista
	+ Emailben kiküldött előlapot ill. az aláírt plágium nyilatkozat a dolgozathoz be kell kötni.
	+ A szakvizsgán a „terápiamenedzsment” téma a dolgozat rövid szóbeli bemutatásával (10 perc) és diszkussziójával (5 perc) történik

**HATÁRIDŐK**

* + Dolgozat leadása (elektronikusan, pdf-ben) 2022.március 7.
	+ Bírálatra való kiküldés után a bírálói kérdés/ek kiküldésre kerülnek 2022. március 31-ig.
	+ Válaszok – emailen visszaküldve, 2022. április 06-ig.
	+ Dolgozat 1 db nyomtatott példány (szabad formátum, kötve, vagy spirálozva, vagy borítóba befűzve) eljuttatása Zágonyi Henriettához a Gyógyszerfelügyelet és Gyógyszergazdálkodási Tanszék titkárságára (aláírva, plágiumnyilatkozattal).

**A választható Terápiamenedzsment szakdolgozat témakörök :**

A főcsoporton belül egy jól körülhatárolt terápiás csoportot érdemes kiválasztani

Nem kell minden felsorolt alcsoportot betenni a szakdolgozatba: pl: a *„Terápia menedzsment kérdései: Rheumatoid arthritis, osteoarthritis, osteoporosis, köszvény kezelési lehetőségei*” közül elég, ha a jelölt kiválasztja az egyiket, pl. “*osteoporosis*” és azt a terápiát mutatja be dolgozatában, de azt kellő részletességgel és pontossággal.

1. Terápia menedzsment kérdései: légúti megbetegések vontakozásában
2. Terápia menedzsment kérdései: kardiovaszkuláris megbetegedések, magas vérnyomás
3. Terápia menedzsment kérdései: neurodegeneratív megbetegedések
4. Terápia menedzsment kérdései: GI traktus megbetegedései
5. Terápia menedzsment kérdései: Szorongások, hangulatzavarok befolyásolásának lehetőségei, antipsychoticumok
6. Terápia menedzsment kérdései: Rheumatoid arthritis, osteoarthritis, osteoporosis, köszvény kezelési lehetőségei
7. Terápia menedzsment kérdései: Obestitas, diabetes mellitus különböző típusainak kezelési lehetőségei
8. Terápia menedzsment kérdései: Fogamzásgátlók, hormonpótló kezelés
9. Terápia menedzsment kérdései: Szemészeti vonatkozású készítmények
10. Terápia menedzsment kérdései: Bőrgyógyászati készítmények

**SZAKVIZSGA ZÁRÓVIZSGA SZÓBELI**

A szakvizsgán a szóbeli kérdések megválaszolása után a vizsga második felében a leadott szakdolgozati munkának a rövid (10 perc) szakmai bemutatása (prezentáció formájában) és az abban felsorolt eredmények értékelése és diszkussziója történik.

A szóbeli vizsga témák:

Szakvizsga kérdéskör lista (1-20) – a tovabbkepzes.undieb.hu felületre feltöltve